Kelsey Grammer
Allen Kelsey Grammer (s. 21. helmikuuta 1955 Saint Thomas, Yhdysvaltain Neitsytsaaret) on yhdysvaltalainen näyttelijä. Hän on tullut tunnetuksi Suomessa tilannekomedia "Frasierin" Frasier Cranena ja "Simpsoneiden" Sideshow Bobin ääninäyttelijänä. Hän on myös työskennellyt kirjoittajana, ohjaajana ja tuottajana.
R. Kelly
R. Kelly (oikealta nimeltään Robert Sylvester Kelly, s. 8. tammikuuta 1967 Chicago, Illinois) on yhdysvaltalainen Grammy-palkittu R&B ja soul -laulaja, satunnainen rap-artisti, lauluntekijä ja musiikkituottaja. Hän on yksi 1990-luvun menestyneimpiä miesartisteja. R. Kellyn debyyttialbumi "12 Play" julkaistiin vuonna 1993 ja se myi 6-kertaista platinaa. R. Kellyn hittikappaleita ovat muun muassa "Bump N Grind", "I Believe I Can Fly", "Ignition", "Burn It Up" sekä "Same Girl". R. Kelly on myös tunnettu Trapped in the Closet -hip-hoperasta (rap-ooppera). Kelly on kuulunut myös Public Announcement -nimiseen R&B-yhtyeeseen.